Here is a page extracted from Wikipedia that may contain CSS, HTML, and a lot of unformatted text.

Title: أحمد رضا بنشمسي
Content: أحمد رضا بنشمسي (تولد ف 19 ماي 1974 ف الدار لبيضا) هو صحافي وباحث مغريبي. تيخدم دابا مدير ديال لمرافعة و التواصل د شمال إفريقيا و الشرق لأوسط ف لمنظمة د حقوق لإنسان "هيومان رايتس ووتش".

بنشمسي معروف حيث كان هو لمؤسس ولمدير د النشر د جوج د لأسبوعيات مغريبية لي هوما: تيلكيل (ب لفرانساوية TelQuel) و نيشان (لي كانت ب دّاريجة).

حياتو 
تولد أحمد بنشمسي فالدار لبيضا ف 1974 و قرا فيها تا خدا لباك. من بعد مشا ل رّباط وقرا ف لجامعة ديالها (جاميعة محمد لخاميس) وموراها مشا ل فرانسا. خدا لإجازة فليقتيصاد ف 1995 من السوربون, و ماسطر على لعالم لعربي و لإسلامي من صيونص پو ف 1998.

بدا لخدمة فالصحافة من 1996, وشارك معا لاڤي إكو (La Vie Éco) و جون أفريك (Jeune Afrique) وكتب فيهم بزاف د لمقالات.

ف 2001, غادي يكون من لمؤسسين ديال لمجلة لأسبوعية ديال طيل كيل, وبقا الرئيس د التحرير ديالها تال 2010, ملي مشا للميركيان باش يخدم باحت سياسي ف لجامعة د سطانفورد.

ف 2015, بدا بنشمسي خدمة جديدة معا منظمة حقوق لإنسان "هيومان رايتس ووتش", و لي عيناتو مدير ديال لمرافعة و التواصل د شمال إفريقيا و الشرق لأوسط.

لجوائز ديالو 
بنشمسي ربح واحد لعدد د لجوائز ف لمسيرة ديالو, منها:
 جايزة ليتيحاد لؤروپي ل أفضل صحفي ستقصائي ف لعالم لعربي (جايزة لورينزو ناطالي - جوج مرات - 2004 - 2005)
 جايزة سمير قصير د حرية الصحافة (2007)

لمزاود 
 لبلوݣ ديال بنشمسي

عيون لكلام 

زيادة 1974
ناس قراو ف جاميعة محمد لخاميس
صحافي مغريبي
كتاب مغاربة
ناس حيين
بيوغرافيا د رجال
مقالات فيها مصدر و 3000 بايت
ناس تزادو ف الدار البيضا
ناس د الدار البيضا